b'\n_START_ARTICLE_\nKola\n_START_SECTION_\nOpis\n_START_PARAGRAPH_\nDrevesa so visoka 10-20 metrov. Imajo usnjate liste, ki so steblu razvr\xc5\xa1\xc4\x8deni izmenjujo\xc4\x8de in so elipti\xc4\x8dni ali podolgasti. Listi so dolgi do 20 cm ter \xc5\xa1iroki do 10 cm. Drevo vso leto cveti, cvetovi so beli do rumenkasti. Cvetovi po\xc5\xbeenejo iz poganjka neposredno iz debla, iz njih pa po oploditvi nastanejo ovalni petkraki plodovi, ki tehtajo tudi ve\xc4\x8d kot 15 kg. V vsakem plodovem kraku je nekaj semen - v plodu se skupaj nahaja do 10 semen.\n_START_SECTION_\nRazprostranjenost\n_START_PARAGRAPH_\nDrevesa iz rodu kola prvotno izhajajo iz tropskih gozdov zahodne Afrike, danes pa jih gojijo povsod v tropih. Glavne pridelovalke so Brazilija, Nigerija in Vzhodnoindijski otoki.'